Korongo-nyangumi
Korongo-nyangumi hula samaki kwa kiasi kikubwa lakini ni mbuai waliohakikishiwa wa aina mbalimbali za vertebrata wa ardhioevu. Spishi za mbuawa zinazopendelea zimeripotiwa kuwa pamoja na kambaremamba-chui (Protopterus aethiopicus) na samakimagamba kijivu (Polypterus senegalus) na spishi mbalimbali za Tilapia na kambale, hizi za mwisho haswa katika jenasi Clarias. Mbuawa wengine walioliwa na ndege huyu ni pamoja na vyura, nyoka wa maji, mburukenge (Varanus niloticus) na mamba wachanga. Mara chache zaidi makobemaji, konokono, wagugunaji na ndege wadogo wa maji wameripotiwa kuliwa More rarely, the shoebill will consume snails, rodents, and small waterfowl.. Kuna ripoti moja isijathibitishwa ya korongo-nyangumi waliojilisha na ndama wa lechwe kusi (Kobus leche). Kwa kuzingatia domo lake kubwa lenye kingo kali na achamo mpana, korongo-nyangumi anaweza kuwinda mbuawa wakubwa, mara nyingi akilenga mbuawa wakubwa kuliko wanaochukuliwa na ndege wengine wakubwa wanaotembea majini. Samaki wanaoliwa na ndege huyu kwa kawaida huwa katika urefu wa sm 15 hadi 50 na wana uzito wa takriban g 500, ingawa kambaremamba wa hadi m 1 wameshambuliwa. Nyoka wanaowindwa huwa na urefu wa sm 50 hadi 60 kwa kawaida. Katika Vinamasi vya Bangweulu nchini Zambia mbuawa wakuu waliolishwa kwa makinda na wazazi walikuwa kambale mumi (Clarias gariepinus) na nyoka wa maji. Nchini Uganda kambaremamba na kambale walilishwa haswa kwa makinda. Wakati mwingine domo kubwa hutumiwa kuchimba kwenye matope ya chini ya mabwawa ili kutoa kambaremamba kutoka kwa mashimo yao ya kuokoka majira ya ukame.